בית הספר לקיסר המתחיל

בית הספר לקיסר המתחיל (באנגלית: The Emperor's New School בתרגום חופשי: "בית הספר החדש של הקיסר") היא תוכנית אנימציה מבית ערוץ דיסני המבוססת על הסרט "הקיסר נפל על הראש", ששידורה החל ב-2006 עד 2008 ובישראל בשנים 2009 עד 2010.

במוקד העלילה קוזקו, הנדרש להשלים את לימודיו כדי לזכות בתואר קיסר. במהלך הלימודים הוא פוגש במעודדת מלינה בה הוא מתאהב, בקרונק רפה השכל ובמורה מר מולגווקו, ומתמודד עם מזימותיה של איזמה מנהלת בית ספר, השואפת לנשל אותו מכתרו. הסדרה מדגישה גם מסרים חינוכיים על הצורך בעבודה קשה ופגעי האנוכיות.

דמויות ומדבבי הסדרה בגרסה העברית 
קוזקו הקיסר (בגרסה העברית - תום שוורצברג) - קיסר עריץ ואנוכי המאוהב במלינה.
פאצ'ה (בגרסה העברית - יורם יוספסברג) - אדם כפרי.
איזמה (בגרסה העברית - הילה מערבי) - מנהלת בית הספר, מנסה להדיח את קוזקו מהמלכות.
קרונק (בגרסה העברית - שמחה ברבירו) - עוזרה הטיפש של איזמה וחברו של קוזקו במהלך הלימודים.
מר מולגווקו (בגרסה העברית - מולי שולמן) - המורה של קוזקו.
מלינה (בגרסה העברית - מיכל רשף) - המעודדת בה קוזקו מאוהב.

בגרסה העברית השתתפו גם: גלעד קלטר, אמנון וולף, מיכל מוכתר, איתי לוי ועוד.

קישורים חיצוניים
 

 

סדרות הנפשה אמריקאיות
סדרות טלוויזיה המבוססות על סרטים
סדרות טלוויזיה אמריקאיות שעלו לשידור בשנות ה-2000
זוכי אמי בשעות היום: תוכניות: הופעה בתוכנית אנימציה
ערוץ דיסני: תוכניות וסדרות